Radio Televizioni Shqiptar

Radio Televizioni Shqiptar (RTSH) (norsk oversettelse: Albansk radio og fjernsyn) er Albanias statlige allmennkringkaster, etablert i 1938 med hovedkontor i Tirana. Selskapet driver to riksdekkende tv-kanaler og flere nisjekanaler. I tillegg har RTSH fire radiokanaler som benytter navnet Radio Tirana. En av dem er en internasjonal kanal som sender programmer på albansk og syv andre språk på mellombølge, kortbølge og digitalt. Den internasjonale kanalen har benyttet et tema fra sangen «Keputa një gjethe dafina» som kjenningsmelodi. RTSH er finansiert ved reklame, en reklameavgift og et årlig bidrag fra den albanske regjeringen. Historie RTSH under Folkerepublikken Albania Til tross for landets beskjedne størrelse og isolasjonistiske politikk, var Radio Tirana en relativt stor kringkaster under den kalde krigen. Blant språkene Radio Tirana sendte på, var svensk. I perioden der Albania inngikk en allianse med Kina i 1960- og 1970-årene, måtte Radio Tirana balansere på en fin linje mellom det å være anti-vestlig og anti-østlig. Radiostasjonen var derfor politisk sett nær politikken til Kina. Bruddet med Kina førte ikke til store endringer, og programmene hadde fortsatt en klar marxist-leninistisk tone. Politiske programmer dominerte i 1970-årene og inkluderte programmer som Marxismen-leninismen – en evig ung og vitenskapelig doktrine og Sosialismen og ungdommen. Programmet Leafing through the Marxist-Leninist press siterte fra aviser som var allierte med Arbeidets parti. De siste månedene før regimet falt, ble de politiske programmene kuttet ned og delvis tatt av luften, mens en sluttet helt med å spille Internasjonalen ved sendestart. Etter kommunismen Etter 1993 har RTSH også sendt fjernsyn via satellitt beregnet for albanskspråklige i Kosovo, Serbia, Nord-Makedonia, Montenegro og Hellas, foruten øvrige Europa. RTSH ble medlem av EBU i 1999. Kanaltilbud Fjernsyn RTSH 1 – landets eldste tv-kanal. Allmennkanal som retter seg mot et bredt publikum. Startet prøvesendinger 29. april 1960, men innførte regulære, daglige sendinger først i 1971. RTSH 2 – allmennkanal RTSH 3 – allmennkanal RTSH Muzikë – sender programmer med albansk og internasjonal musikk samt ulike kultur- og musikkbegivenheter RTSH Sport – sender idrettsprogrammer og sportsbegivenheter RTSH Film – sender filmer og serier RTSH Shqip – sender programmer om og på albansk til albanere i utlandet RTSH Shkollë – sender albanske og internasjonale programmer og serier rettet mot barn og unge RTSH Fëmijë – sender albanske og internasjonale programmer og serier rettet mot yngre barn RTSH Plus – sender albansk musikk, kultur og programmer RTHS 24 – nyhetskanal RTHS Agro – sender programmer om jordbruk, reisning og turisme Radio Radio Tirana – landets hovedkanal på radio. Startet prøvesendinger i 1937 og faste sendinger 28. november 1938. Radio Tirana 2 – sender sport, kultur, nyheter og underholdning samt populærmusikk innen sjangre som pop, dance, reggae, jazz og dance. Radio Tirana 3 – sender albansk musikk i ulike sjangre. Radio Tirana Internacional – internasjonal kanal som sender på syv språk: engelsk, fransk, gresk, tysk, italiensk, serbisk og tyrkisk. Radio Tirana Klasik – het tidligere Boom Boom Radio, men ble omgjort til en kanal som spiller klassisk radio i mai 2017. Radio Tirana Jazz – sender jazzmusikk og klassiske konserter. Kun digital, ikke FM. Radio Tirana Fëmijë – sender programmer rettet mot albanske barn. Radio Korça – Korçë, Albania Radio Gjirokastra – Gjirokastër, Albania Radio Shkodra – Shkodër, Albania Radio Kukësi – Kukës, Albania Referanser Eksterne lenker (sq) Offisielt nettsted (en) Radio Televizioni Shqiptar – kategori av bilder, video eller lyd på Commons Radio Station World